ועדת הכספים, כנסת 25, פרוטוקול מספר 59, 2023-02-15 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  על סדר היום הצעת אישור מוסדות ציבור לעניין סעיף 46 לפקודת מס הכנסה, רשימה שסימנה 2023-000497

משה גפני:      לפני שאנחנו דנים ברשימה, אני מבקש לומר שאני מתכוון לקיים דיון - אני גם הגשתי הצעת חוק – בסמכויות ועדת הכספים בעניין הזה

משה גפני:  אני רוצה להזכיר לכולם שאנחנו עשינו כאן נוהל והוא התקבל פה אחד על ידי כל הסיעות בוועדת הכספים ובית המשפט פסל אותו, אפילו שהוא לא אמר במפורש אבל היועץ המשפטי לממשלה אביחי מנדלבליט הגיש תשובה

משה גפני:       בשעתו אני שוחחתי איתו ואמרתי לו שזה מה שאנחנו עושים וכי מדובר על שתי עמותות שאנחנו לא חושבים שצריך לאשר להן הטבות מס על תרומות

משה גפני:  הוא הגיש חוות דעת שהשתרעה על 60 עמודים ובה נאמר למה חייבים לתת להן

משה גפני:  מכיוון שאנחנו בסופו של דבר לא סיימנו את הדיון בעניין הזה, הוא נתן הוראה, הייתה הוראה של בית המשפט מעל הראש שלנו לתת להן אישור

משה גפני:  זה אחד המקרים שאם רוצים לחפש מקרים בהם הכנסת יכולה להגיד מה שהיא רוצה, אבל מי שיחליט זה יהיה השופט בבית המשפט או היועץ המשפטי שהסברה שלהם לא מתחילה ולא נגמרת

משה גפני:  אין שום ערך לכל מה שהם אמרו

משה גפני:  המדינה לוקחת את המגזר השלישי ואומרת שהיא רוצה לתת הטבה, לתת פטור ממס על תרומות עד תקרת גג מסוימת, ואנחנו אומרים שיש כאלה שאנחנו חושבים שלא צריך לתת

משה גפני:  הרי זה האישור של ועדת הכספים וזה דבר נדיר מכיוון שכאן כמעט ואין דבר כזה שלא מאשרים לעמותות, אפילו שיש מחלוקות פוליטיות וכדומה

משה גפני:  כאן היה מקרה חריג

משה גפני:  אני זוכר שיאיר לפיד בא לדיון שהתקיים כאן בנושא הזה והוא הזדהה עם העמדה שלנו אבל בכל זאת על הראש שלנו הלך היועץ המשפטי לממשלה אביחי מנדלבליט וכתב חוות דעת של 60 עמודים

משה גפני:  בורות מוחלטת במשפטים, כל חוות הדעת הזאת

משה גפני:  בורות

משה גפני:  הוא לא מבין מהחיים שלו

משה גפני:  כותב חוות דעת

משה גפני:  הוא לא מכיר, הוא לא נמצא בעבודה הציבורית, הוא נמצא מאחורי מכתבה שהוא צריך לכתוב והוא כותב

משה גפני:  אנחנו חייבים לתת? הרי המחוקק אמר שאנחנו צריכים לאשר את זה

משה גפני:  אז אם אנחנו חושבים שהמדינה לא צריכה לתת הטבות מס, הוא צריך להתערב? אבל הוא התערב והשופטים התערבו ונתנו הוראה מעל ראשינו

ינון אזולאי: גם החלטת השופטים הייתה בגלל בורות או רק מנדבליט?     

משה גפני: אני לא יודע

משה גפני:  אני לא מכיר את השופטים

משה גפני:  יכול להיות

משה גפני:  אני לא יודע

משה גפני:  את מנדלבליט אני מכיר

משה גפני:  כמעט למדנו זוהר ביחד

משה גפני:  בסוף לא למדנו ביחד

ינון אזולאי: יכול להיות שהוא כתב את זה בתורת הנסתר

יצחק פינדרוס: אדוני היושב ראש, קיבלתי אתמול מכתב מאורי שוהם, נציב תלונות השופטים, ואני אומר לך שלמדנות כזאת אצל הרב איגר לא היה

משה גפני: זאת סוגייה אחרת

יצחק פינדרוס: על הידע של השופטים וההבנה שלהם

משה גפני: אני לא עוסק בידע של השופטים

ינון אזולאי: הוא מדבר על הפשט ולא על הדרש

משה גפני: אני מדבר על הנושא הזה שאנחנו חברי ועדת הכספים צריכים לקיים דיון מחדש לגבי העניין הזה ולגבי סמכותה של הוועדה בעניין של סעיף 46

יצחק פינדרוס: תחליט, ואז מה? בג"צ יגיד לך מי אתה שתחליט

משה גפני: אני לא התייאשתי משום דבר

משה גפני:  אני חושב שצרי לקיים את הדיון הזה

משה גפני:  נראה מתי לקיים אותו ואיך לקיים אותו

משה גפני:      ארז אורעד, בוקר טוב

משה גפני:  אני גם רוצה לקיים דיון על הנושא הזה

משה גפני:  אנחנו בפתיחת כנסת חדשה, קדנציה חדשה, וצריך לראות מה אנחנו עושים עם העניין הזה

משה גפני:  אני מביע את כל מורת רוחי על פסק הדין של בית המשפט

משה גפני:  פגיעה מאוד מאוד קשה שאני לא נתקלתי בה בוועדת הכספים

משה גפני:  לפעמים יש מחלוקת ונוקטים צעד אבל לא הייתה מחלוקת, לא היה דיון כזה, אבל מה לעשות, זאת תמונת המצב

משה גפני:  אגב, אביחי מנדלבליט התנצל בפניי

משה גפני:  הוא התנצל, הוא אמר שהוא היה צריך לחכות עם זה

משה גפני:  אני פניתי אליו ביוזמתי

יצחק פינדרוס: כנראה החזיקו אותו קצר

משה גפני: לא יודע

משה גפני:  אתה מכניס אותי לסמטאות שאני לא בהן

ינון אזולאי: השאלה צריכה להיות בכמה עמודים הוא התנצל

ינון אזולאי:  הוא סתם מכניס כאן דברים אחרים

משה גפני: תודה רבה

משה גפני:  ארז, בבקשה

ארז אורעד: בוקר טוב

ארז אורעד:  למי שלא מכיר אותי, אני מנהל היחידה למוסדות ציבור ומלכ"רים ברשות המיסים

ארז אורעד:  אני מתכבד להביא לאישור ועדת הכספים את רשימת מוסדות ציבור לעניין סעיף 46, רשימה שסימנה 2023-000497

ארז אורעד:  הרשימה הזאת מונה 129 עמותות

ארז אורעד:  אני לרשותכם

ארז אורעד:  הרשימה היא עבת כרס ואנחנו צריכים לדבר איך אפשר לצמצם את דפי הרשימה בדיונים הבאים

ינון אזולאי: או שתבוא עם טבלטים מסודרים

ארז אורעד: גם טבלט לא יעזור לך כאן כי תצטרך לגלול אותו

משה גפני: ה זה עמותה מספר 5, התאחדות העולמית של הסטודנטים היהודים?     

ארז אורעד: יש לנו גם חוות דעת של משרד החוץ

ארז אורעד:  זה ארגון גג של כל איגודי הסטודנטים היהודיים בעולם

משה גפני: מה משרד החוץ?     

ארז אורעד: ברגע שאנחנו נותנים אישורים לפי הנוהל של חוזר 9-2015, בעקבות ועדת פריש, פתחנו גם את האפשרות לתת לארגונים שפועלים בחוץ לארץ

ארז אורעד:  אנחנו חייבים את אישור משרד החוץ

משה גפני: תסביר כי אנחנו לא בקיאים

ארז אורעד: הנוהל שיצא בעקבות ועדת פריש, נוהל 9-2015, פתחו את האפשרות לתת לארגונים שיש להם זיקה לחוץ לארץ

ארז אורעד:  לעניין הזה אנחנו חייבים חוות דעת של משרד החוץ על מנת לדעת שזה לא נוגד את האינטרסים של מדינת ישראל

ארז אורעד:  המוסד הזה הוא ארגון גג של כל איגודי הסטודנטים היהודים בעולם

ארז אורעד:  הוא עוסק בהסברה ישראלית לקהילות יהודיות בעולם

ארז אורעד:  הוא מסייע להעביר מסרים ציוניים לסטודנטים צעירים

משה גפני: למה המדינה לא מתקצבת אותו?     

ארז אורעד: זה נכנס בתחום האפור של המגזר השלישי שהמדינה לא נכנסת אליו

ארז אורעד:  אם אני לוקח דת, חינוך, זה נכנס לעניין של חינוך

ארז אורעד:  מדינת ישראל לא נכנסת לדברים האלה

משה גפני: אני לא מתנגד אלא אני רוצה לדעת אם זה צורך חיוני של ארגונים בעולם, ארגוני סטודנטים שעוסקים גם בהסברה, למה משרדי הממשלה לא מתקצבים אותם?         

אליהו דלל: משרד החוץ למשל

משה גפני: כן

משה גפני:  למה משרד החוץ לא מתקצב

משה גפני:  זה יכול להיות משרד החינוך

ארז אורעד: אני לא יודע למה אין תקציב

ארז אורעד:  אני לא נציג המדינה

ארז אורעד:  אני נציג המדינה רק כדי לאפשר לנושא סעיף 46

ארז אורעד:  למעשה זה נותן את הביטוי לחברה אזרחית פעילה

ארז אורעד:  אדם קם בבוקר ואומר שהוא רוצה עכשיו להקים בית כנסת, אדם קם בבוקר ואומר שהוא רוצה להקים עמותה לרוכבי אופניים

משה גפני: אני מודיע לך שיפסיקו לבקש ממך סעיף 46 באותו רגע שהמדינה תחליט לתקצב בתי כנסת

משה גפני:  על מה אוספים כסף ועל מה מקבלים תרומות? כיוון שהמדינה לא מתקצבת

ארז אורעד:   גם את זה המדינה לא מתקצבת

משה גפני: למה? אני שואל למה

ארז אורעד: אני לא יודע

משה גפני: גם לגבי תקצוב בתי הכנסת אני שואל למה אבל גם במקרה הזה

ארז אורעד: אני לא נציג המדינה אבל היו להם טעמים מאוד מאוד כבדי משקל שהם הביאו לפנינו הומלצנו עליהם

ארז אורעד:  ישבנו בוועדה ציבורית והמלצנו לתת להם

אליהו דלל: איפה יושבת העמותה הזאת?     

ארז אורעד: בירושלים

משה גפני: גבירותיי ורבותיי, יש שאלות?      

יונתן מישרקי: כן

יונתן מישרקי:  אני מבקש לדעת בסעיף 15, עמותת מעלה, יש להם המלצה לשנה אחת בלבד ואני רוצה להבין למה

יונתן מישרקי:  המחזור שאנחנו רואים כאן הוא רק של שנת 2021

יונתן מישרקי:  באף אחת מהעמותות שמופיעות כאן, אין להן מחזור כספי של שנת 2022

יונתן מישרקי:  למה?     

ארז אורעד: אנחנו בשנת מעבר

ארז אורעד:  הנתונים מעודכנים בהגשת דוחות של 2022-2021

ארז אורעד:  רוב הנתונים לא נמצאים

ארז אורעד:  לפעמים לגבי העמותות האלה, המוסד הזה למעשה מקדם את צורכיהם של ילדים שיש להם קשיים

אחמד טיבי: גם לגבי מספר 16, אותה הערה

ארז אורעד: לגבי 16, זה עניין של מחזור שיש לו גם אישור הגשת מסמכים

אליהו דלל: 300 אלף שקלים, במספר 16

ארז אורעד: כן, אבל אנחנו רואים שיש להם אישור הגשת מסמכים

אחמד טיבי: מומלץ אישור לשנה

אחמד טיבי:      הגשת מסמכים, זה 17

ארז אורעד: אתם עכשיו ב-16 או ב-15?     

אליהו דלל: גם וגם

ארז אורעד: מחזורים שהם עניין של שווי מתנדבים, שזאת עמותה מספר 16 ששמה מקס אימפקט ישראל, היא עוסקת בחינוך, המחזור שלה אמנם הוא 313 אלף שקלים אבל רובו מורכב משווי מתנדבים, 262 אלף שקלים שזה כל מספר זוכה

אליהו דלל: מחזור במספרים כאלה

ארז אורעד: הסברתי לך

ארז אורעד:  זה שווי מתנדבים

ארז אורעד:  כל מספר זוכה

ארז אורעד:  זאת אומרת, אי אפשר לדעת

ארז אורעד:  יש להם גם אישור ניהול תקין

אליהו דלל: אתה יכול להתייחס למספר 15?     

ארז אורעד: מספר 15, המפקח המליץ לשנה אחת בלבד על מנת לראות איך היא מתקדמת

ארז אורעד:  זה שאנחנו נותנים לה לשנה בלבד, זה לא אומר שהיא צריכה להגיע לכאן בחזרה

ארז אורעד:  אנחנו מחדשים לה את זה באופן אוטומטי במידה וכל התנאים מתקיימים

משה גפני: אני רוצה להגיד לך, היות ושאלתם, שכל השנים אני בדעה שצריך להקל על העמותות

משה גפני:  אני בכלל לא נכנס למטרות שלהן

משה גפני:  אלה עמותות שנכנסות למה שהמדינה יצאה ממנו

משה גפני:  המדינה לא מתקצבת את הנושאים האלה

משה גפני:  בכל דבר שאפשר להקל על העמותות שיקבלו את הפטור ממס על התרומות, אני בעד, להוציא אותו מקרה עליו דיברתי בתחילת הישיבה,

משה גפני:  בכל המקומות אני בעד להקל

משה גפני:  אני תמכתי בעמדה של ארז אורעד בעניין הזה של לתת אישור זמני לכאלה שעדיין אין להן את כל המסמכים

משה גפני:  המדינה הייתה צריכה לעשות את כל הפעולות האלה והיא פשוט יצאה מזה והיא מאפשרת לתת אותן למגזר השלישי בכל מיני נושאים, לפעמים אפילו נושאים שאני בכלל לא מבין מה הם אבל אני בעד

משה גפני:  המדינה לא עושה את ה ואנשים מעוניינים בזה, אז צריך לאפשר להם

יונתן מישרקי: אני מבין שזה לא חוזר לוועדה

ארז אורעד: לא

ארז אורעד:  זה לא יחזור לוועדת כספים

ארז אורעד:  למעשה זאת תקופת מבחן קודם כל לגבי שני דברים כלליים

ארז אורעד:  לגבי אישור הגשת מסמכים, אני שוב אומר שלמעשה אנחנו לא רוצים לגרום לעמותות עינוי דין עד שמקבלים אישור ניהול תקין, שנתיים ברשם התאגידים

ארז אורעד:  עם רשם התאגידים הקודם עשינו מעין פרוצדורה שהתקבלה כאן ואושרה בוועדת הכספים

משה גפני: רשם התאגידים לא נמצא?     

ארז אורעד: רשם התאגידים - לא אחראי עליו – היה אמור להיות כאן

יוספה מרגולין ולנסי: אני כאן

יוספה מרגולין ולנסי:  אני מנהלת חטיבה ברשם העמותות

משה גפני: את יודעת לומר על הרשימה הזאת שארז הגיש לנו שהיא בסדר? את סומכת את ידיך על זה?     

יוספה מרגולין ולנסי: כן

משה גפני: בסדר

משה גפני:  זה מאוד חשוב לנו

משה גפני:  זה חלק מהעניין

ארז אורעד: אני אמשיך היכן שהפסקתי

ארז אורעד:  לגבי אישור ניהול תקין, לטובת כל החברים כאן, מכיוון שרצינו לחסוך לעמותות לחכות שנתיים עד לקבלת אישור ניהול תקין מרשם התאגידים, יצרנו פרוצדורה – והיום זה גם קיים בצורה מסודרת – שמספיק אישור הגשת מסמכים בשנת פעילות בערך, כך שהם יכולים להגיע לשולחננו, לבדיקה שלנו, ולמעשה תוך שנה לקבל

ארז אורעד:  במקרים האלה אנחנו כאילו רוצים דמי רצינות מהם, אנחנו רוצים תקופת מבחן על מנת לראות אם באמת הם הגישו את המסמכים

משה גפני: זה פנימי שלכם

משה גפני:  השאלה שנשאלה כאן, זה לא צריך לבוא כעבור שנה לוועדת הכספים אלא אם כן אתם מחליטים

ארז אורעד: לא, זה לא צריך לבוא

ארז אורעד:  כן, אנחנו מחליטים אבל בסופו של יום גם אם נסתכל על עמותות עם מחזור נמוך מתחת ל-30 אלף שקלים – דרך אגב, כשהגעתי לתפקידי אמרו לי תעלה את זה ב-500 אלף שקלים ואז יהיו לך חיים נוחים, זאת אומרת, 75 אחוזים מהעמותות לא היו מגישות בכלל בקשה לקבלת אישור לפי 46 אבל השארתי את זה כך ב-30 אלף שקלים

ארז אורעד:  גם אם יש לנו בין 30 ל-50 אלף שקלים, אנחנו ממליצים לוועדת הכספים לתת אישור לשנה אחת בלבד

משה גפני: בתום השנה, אם יתברר שזה בסדר, זה עומד בקריטריונים שלכם, אתם ממשיכים להם

ארז אורעד: נכון

ארז אורעד:  אנחנו מחדשים להם

ארז אורעד:  אני גם כותב במכתב שחתום עליו ערן יעקב שתוקף האישורים הוא עד לתום שנתיים, למעשה זה שלוש שנים, מיום אישורם בוועדת הכספים והם יוארכו כל פעם מחדש לשלוש שנים נוספות מבלי להחזירם לוועדת כספים

חמד עמאר: סעיף 23

חמד עמאר:  נושא שכר

חמד עמאר:  מה זה 788?     

ארז אורעד: אתה מדבר על עזר ליולדות?     

חמד עמאר: כן

ארז אורעד: אחוזת ברנפלד

ארז אורעד:  מה השאלה לגבי השכר? אני לא רואה כאן משהו חריג

חמד עמאר: 100 אחוזים משרה, 788 שקלים

חמד עמאר:  מה זה 788?     

ארז אורעד: אתה רואה את המחזורים של העמותה שהם מאוד מאוד נמוכים

ארז אורעד:  נותנים כאן משהו סמלי למשתתפים

משה גפני: 788?     

ארז אורעד: כן

חמד עמאר: 100 אחוזים משרה?     

ארז אורעד: כן

ארז אורעד:  דרך אגב, אתה יכול לראות את זה בבתי כנסת, שם לפעמים נותנים למנקה וזה שמגיש את התה 1,000 שקלים לשנה

חמד עמאר: אתה כותב 100 אחוזי משרה, 12 חודשים, זה לא סביר

ארז אורעד: לא סביר אבל זה מה יש

חמד עמאר: תסתכלו

חמד עמאר:  12 חודשים, 100 אחוזי משרה, זה אומר הוא עובד 100 אחוזי משרה

אפרת לקס: הייעוץ המשפטי של רשות המיסים

אפרת לקס:  אותו עובד שעובד בשביל סכומים פעוטים כאלה היה באותה מידה יכול להיות מתנדב

אפרת לקס:  העובדה שהוא מקבל שכר זעום, לא משנה כי הוא היה יכול לא לקבל שכר בכלל

אפרת לקס:  כשאנחנו רואים שכר זעום כזה, זה לא שהוא לא סביר בעינינו כי יש הרבה עמותות שמסדירות איזשהו נוהל של החזר הוצאות ואז אולי בטעות מדווחים על זה כשכר שלו

יצחק פינדרוס: יש לו מונית או משהו

אפרת לקס: נכון

אפרת לקס:  המתנדבים האלה, שלא יהיו להם הוצאות אקסטרה

חמד עמאר: אין בעיה אבל כתוב 100 אחוזי משרה, 12 חודשים

אפרת לקס: יכול להיות שהוא באמת עובד ב-100 אחוזי משרה

חמד עמאר: זה לא סביר

חמד עמאר:  צריך לתקן את זה

אפרת לקס: נכון

אפרת לקס:  זה פשוט לא שכר

אפרת לקס:  זה כנראה החזר הוצאות

חמד עמאר: צריך לתקן את זה

ולדימיר בליאק: ברשימות האלה פה ושם יש טעויות

ולדימיר בליאק:  עלינו על זה

ולדימיר בליאק:  הן לא מושלמות

אפרת לקס: לה סכומים שהם באמת לא סבירים

ולדימיר בליאק: תיאורטית זה יכול להיות

ולדימיר בליאק:  אני רק אומר שהרשימות האלה, יש כאן לפעמים לא מעט דברים תמוהים

אפרת לקס: חד משמעית

אפרת לקס:  לכן יש כאן ביקורת

משה גפני: אבל מסתבר מה שחבר הכנסת פינדרוס אומר שכנראה אלה הוצאות

ולדימיר בליאק: זה יכול להיות החזר הוצאות

יצחק פינדרוס: אומרים לו שאין דרך להחזיר לו את ההוצאה, שימלא טופס ויקבל את ההוצאה

חמד עמאר: אז הם הוציאו לו תלוש?     

יונתן מישרקי: ברשותך אדוני, עוד שתי שאלות

יונתן מישרקי:  עמותה מספר 73

יונתן מישרקי:  אני מבין בבדיקה שעשינו שמופיע שיש להם ניהול תקין לשנת 2023

יונתן מישרקי:  יש להם מחזור של 220 אלף שקלים בשנת 2021

יונתן מישרקי:  למה מומלץ רק לשנה?     

ארז אורעד: הזכרתי את זה

ארז אורעד:  יש תקופת תפר מסוימת שאנחנו לא רואים את האישור

ארז אורעד:  האישור של 2023 ניתן לפעמים חודש לאחר שאנחנו כבר עשינו את הדיון

ארז אורעד:  זאת אומרת, לא ראינו לנגד עינינו

ארז אורעד:  מצד שני, לא רוצים לפגוע בהם ואמרנו שנביא אותם לשנה אחת בלבד

משה גפני: ארז, הוא צודק

יונתן מישרקי: אם מופיע ב-גייד סטאר

ארז אורעד: עכשיו מופיע לך ב-גייד סטאר

ארז אורעד:  בזמן עריכת הנתונים, אנחנו לא ראינו את זה

ארז אורעד:  דרך אגב, אמנם אלה פרטים מתוך העמותה, אנחנו רוצים לראות אם כל הנכסים של העמותה משמשים לפעילות הציבורית שלהם

ארז אורעד:  זאת הבדיקה שאנחנו רוצים לעשות

משה גפני: אתה מקשיב ליושב ראש?     

ארז אורעד: תמיד אני מקשיב ליושב ראש

משה גפני: הוא לא מעביר ביקורת

יונתן מישרקי: לא, חס ושלום

משה גפני: הוא אומר שלפי הנתונים הסופיים שאתה מביא לנו, השנה מיותרת מכיוון שאין כאן בעיה עם השכר, אין כאן בעיה עם ניהול תקין, אין כאן עם שום דבר

משה גפני:  זה גל-עד, מפעלי הנצחה ויד לבנים

משה גפני:  המטרה מטרה ראויה

משה גפני:  הכסף שמופיע כאן במה שהעברת לנו, הוא ראוי לקבל אישור רגיל

ארז אורעד: אני רק אציין את ההערה שאני כן יכול לתת אותה לפני ועדת כספים

ארז אורעד:  אנחנו גם בדקנו שהנכסים של העמותה יהיו רשומים על שם הקיבוץ

ארז אורעד:  היא נמצאת בקיבוץ מסוים

משה גפני: כפר גלעדי

ארז אורעד: כפר גלעדי

ארז אורעד:  אנחנו רוצים לוודא בשנה הזאת, והחתמנו אותם על כתב התחייבות, שהם אכן יעבירו את כל הנכסים של העמותה על שמה מהקיבוץ

ארז אורעד:  זאת אומרת, עכשיו הנכסים רשומים על שם הקיבוץ

ארז אורעד:  זה עניין של רישום שאנחנו רוצים לוודא

משה גפני: לא הבנתי

משה גפני:  איזה נכסים יש שלהם?     

ארז אורעד: יש להם מבנה בו הם פועלים

ארז אורעד:  יש להם כל מיני מבנים בתוך הקיבוץ שהם רשומים על שם הקיבוץ

ולדימיר בליאק: אם כן, אלה לא הנכסים של העמותה

ארז אורעד: למעשה אלה לא נכסים של העמותה

ארז אורעד:  הם פועלים בנכסים ששייכים ורשומים על שם הקיבוץ

ולדימיר בליאק: משתמשים בנכסים

ארז אורעד: משתמשים בנכסים שהם על שם הקיבוץ

משה גפני: למה אתם חושבים שהם יעבירו?     

ארז אורעד: מכיוון שלשון החוק, סעיף 9

ארז אורעד: 2, אומר שכל נכסיה ופעולותיה משמשים להשגת המטרה הציבורית

ארז אורעד:  כאן הנכסים האלה לא משמשים ואלה נכסים שרשומים על שם הקיבוץ

ארז אורעד:  זה יותר עניין טכני

ארז אורעד:  זה עניין טכני של שנה

משה גפני: אני לא רוצה לשאול יותר מדי כי אני רוצה להקל

משה גפני:  איך אתה נותן להם אישור אם בינתיים הנכסים שלהם בקיבוץ?     

ארז אורעד: בשלב הזה זה לא פוגע בפעילות

אפרת לקס: אני אתן השלמה קצרה

משה גפני: שלא תבינו לא נכון, אני לא נגד

משה גפני:  אני בעד

משה גפני:  אם אתם אומרים שזה החוק, איך אתם נותנים אישור?     

אפרת לקס: אנחנו נסביר את שיקול הדעת שלנו

אפרת לקס:  אני הולכת מעט אחורה

יצחק פינדרוס: אדוני היושב ראש, זה בתחום הסבירות

משה גפני: נראה לי שאתה הגעת עם מצב רוח על בית המשפט משהו

יונתן מישרקי: הוא כנראה הגיע מוועדת החוקה

יונתן מישרקי:  אין הסבר אחר

אפרת לקס: ככלל אישור מוסד ציבורי אחרי ועדת הכספים ניתן לשלוש שנים

אפרת לקס:  סעיף 46

אפרת לקס:  כמו שאנחנו מוסמכים לאשר עמותה או לא לאשר עמותה, אנחנו מוסמכים להגביל את תוקף האישור

אפרת לקס:  אנחנו משתמשים בסמכות הזאת כאשר אנחנו רואים נסיבות, אנחנו לא רואים בעיה בפעילות אבל אנחנו חושבים שיש נסיבות שמצריכות בעניין הזה ביקורת קפדנית יותר לאורך תקופה קרובה יותר מאשר פעם בשלוש שנים

אפרת לקס:       עמותות כאלה הן עמותות שעוד לא השלימו את תהליך של אישור ניהול תקין ויש להן רק אישור זמני

אפרת לקס:  מה שאני מנסה להגיד זה שכל העמותות שעוברות כאן מאושרות באותה רמה

אפרת לקס:  יש עמותות שמקבלות אצלנו ביקורת לעתים יותר קרובות

אפרת לקס:  זה ההבדל

משה גפני: את זה כבר הבנו

אפרת לקס: אני יודעת

אפרת לקס:  אני רק חזרתי לדיון הקודם

אפרת לקס:  עכשיו אני ממשיכה קדימה

אפרת לקס:  לגבי העמותה הזאת, העמותה דיווחה על נכסים בבעלותה אבל נוכחנו לראות שהנכסים משויכים לקיבוץ

אפרת לקס:  אמרנו לעמותה איך יכול להיות, הנכסים או שלכם או של הקיבוץ, ואז הם הסבירו שהם בתהליך העברת הנכסים מהקיבוץ שבתוכו העמותה פועלת לידי העמותה הספציפית

אפרת לקס:  גריעת הנכסים ממצבת הנכסים של הקיבוץ והעברתם

ולדימיר בליאק: זה לא אירוע מס?     

אפרת לקס: במקרה של העמותה, לא

ולדימיר בליאק: מבחינת הקיבוץ

ולדימיר בליאק:  לא מבחינת העמותה

אפרת לקס: סעיף 61 לחוק מיסוי מקרקעין קובע שהעברה ללא תמורה למוסד ציבורי פטורה ממס

ולדימיר בליאק: צריך לבדוק שזאת לא עסקה מלאכותית שכל מטרתה להימנע מתשלום מס

אפרת לקס: לכן אנחנו עושים מעקב שהוא פעם בשנה

אפרת לקס:  אלה היו הנסיבות שחשבנו שצריך מעקב קפדני יותר

יצחק פינדרוס: אחרי שיקבלו את האישור כאן, יוכלו להעביר בלי מס

משה גפני: צריך לסמוך עליהם

ולדימיר בליאק: במקרה הזה אני לחלוטין סומך עליהם

ארז אורעד: אנחנו בחנו וראינו עסקה

ולדימיר בליאק: צריך לבדוק אם יש כאן עסקה שמעלה חשש לסעיף 66 ולכן צריך לבחון אותה

ארז אורעד: בוודאי וזה התפקיד שלנו

ארז אורעד:  לא ידעתי אם אני יכול לחשוף את הנתונים האלה

ולדימיר בליאק: אני חשפתי

ארז אורעד: בסופו של דבר אתם רואים בדיוק למה זה אושר לשנה, רק מהטעמים הטכניים האלה ועל מנת לא להקשות על העמותה     

משה גפני: אתם צודקים לחלוטין שזה רק לשנה

משה גפני:  אתם באמת צריכים לבדוק ולעקוב אחרי זה ולראות שבאמת עומדים מה שאמרו לכם

משה גפני:  זה תהליך שאתם סומכים על התהליך הזה שהוא הולך להתבצע אבל אתם נותנים מגבלת זמן כדי לעקוב אחרי זה

יונתן מישרקי:  שאלה אחרונה

יונתן מישרקי:  הרוח שלכם לגבי האפשרות לא להמתין שנתיים ולהגיש, וכמו שאמר היושב ראש זאת רוח הוועדה, זה באמת חיובי מאוד

יונתן מישרקי:       שאלה אחרונה

יונתן מישרקי:  מספר 129, אורות בנימין

ארז אורעד: גם זה לשנה

יונתן מישרקי: כן

יונתן מישרקי:  כתוב שאין מחזור מזומן

יונתן מישרקי:  מה המשמעות?     

ארז אורעד: למעשה מה שאני רואה לנגד עיניי, ואני יכול גם לבדוק את זה, אני רואה מחזור בסך של 35 אלף שקלים

יונתן מישרקי: מה הכוונה שאין מחזור מזומן? כתבתם בהערות

ארז אורעד: התחייבויות של אנשים, כל מיני התחייבויות

ארז אורעד:  אני לא יודע בדיוק מה הסיפור כאן ולמה כתבו שאין מחזור מזומן

יונתן מישרקי: מה הכוונה, אין מחזור מתי?     

ארז אורעד: רגע

ארז אורעד:  אני רוצה לראות מה כתבו כאן

ארז אורעד:  מומלץ לשנה, אין מחזור מזומן

ארז אורעד:  המילה מזומן, צריך להשמיט אותה

ארז אורעד:  אין מחזור

משה גפני: מה זה אין מחזור?     

אפרת לקס: הכוונה מחזור נמוך

ארז אורעד: מחזור נמוך

ארז אורעד:  אין מקבלי שכר

ארז אורעד:  עכשיו אני אענה לכם מהתרשומת

ארז אורעד:  למרות שלא היה להם מחזור בשנת 2021, יש לנו מאזן בוחן שאני מחזיק פה לפניי ויש הכנסות בשנת 2022, 35 אלף שקלים

ארז אורעד:  לכן מצאנו לנכון – זה גם נוהג שאנחנו פועלים על פיו – שאם הוא מוכיח לי, הוא הגיש לי עכשיו דוחות של 2021, למעשה אלה הדוחות שעומדים לנגד עיניי ואז אני אומר לו שהוא לא מתכבד, דרישת סף אתה לא ממלא, אין לך מחזור מינימלי של 30 אלף שקלים אבל אני נותן לו באותו רגע אפשרות להראות לי את המאזן בוחן של השנה הבאה

ארז אורעד:  מתוך המאזן בוחן של השנה הבאה אנחנו רואים שיש כאן 35 אלף שקלים

יונתן מישרקי: ב-2021 כתוב שיש 63

יונתן מישרקי:  מה הכוונה 63 אלף שקלים? זאת אומרת, שלא היה בשנת 2021? לפי מה שהבנתי ממך לא היה

ארז אורעד: אני חושב שאפילו גירעון

ארז אורעד:  כאן מופיע שבשנת 2021 המחזור היה 63,649 שקלים

יונתן מישרקי: אני חושב שאולי ההערה הזאת נכנסה בטעות, זה שאין מחזור מזומן

ארז אורעד: מכיוון שבשנת 2021 לא היה מחזור

יונתן מישרקי: אבל כתוב 63 אלף ולכן אני חושב שזאת טעות

ארז אורעד: כתוב 63 אלף שקלים וה-63 אלף שקלים זה בטעות כי כאן רשום לי שהם בגירעון של 63,849 שקלים

ארז אורעד:  זה מה רשום לי

ארז אורעד:  זאת אומרת כאן צריך להיות מינוס

ארז אורעד:  המחזור בשנת 2022, הוא למעשה מינוס

ארז אורעד:  התרשומת של המפקח, היא מה שעומדת לנגד עיניי

ארז אורעד:  היה צריך להוסיף כאן מינוס

ארז אורעד:  זה גירעון של 63 אלף שקלים

ארז אורעד:  סליחה על הטעות

ארז אורעד:  רשימה סזאת ארוכה, טעות לעולם חוזרת

יונתן מישרקי: זאת לא הערה, אנחנו מנסים ללמוד

חמד עמאר: הוצאות הנהלה וכלליות

חמד עמאר:  שני סכומים אחד מעל השני

חמד עמאר:  בכל העמותות ראיתי את זה

חמד עמאר:  שני סכומים

ארז אורעד: זה בדרך כלל הסכום של מה שמקבל המנכ"ל

משה גפני: לפי דעתי אלה שנים אחרות

חמד עמאר: אחרי 32, יש למעלה 40 אלף

ארז אורעד: זה לפי השנים

ארז אורעד:  זאת שנה אחרונה

ארז אורעד:  הוצאות הנהלה וכלליות, שנה אחרונה

חמד עמאר: כמה צריך להיות מתוך המחזור ?     

ארז אורעד: אני יכול לומר לך דבר אחד

ארז אורעד:  אני כבר לא זוכר את הטבלה אבל אני זוכר שרציתם משהו מתוך משהו

חמד עמאר: לא מבין

חמד עמאר:  אם המחזור שלו 215 – אני נותן לך כדוגמה את מספר 34 – בשנת 2021, 215,452 והוצאות הנהלה וכלליות, 15 למעלה ומתחת 215,366

חמד עמאר:  מה זה? הוצאות הנהלה וכלליות כל המחזור?     

ארז אורעד: אני צריך לבדוק

ארז אורעד:  אנחנו נבדוק את זה

חמד עמאר: אני מבקש אדוני היושב ראש להבין בדיוק מה זה הוצאות הנהלה וכלליות מתוך המחזור כי כאן לא ברור

חמד עמאר:  יש סכום מסוים של הוצאות הנהלה וכלליות בכל עמותה והטבלה לא ברורה, מה שהגישו לנו מתוך המחזור

משה גפני: ארז, את המקשיב

ארז אורעד:   כן

ארז אורעד:  אני מקשיב

ארז אורעד:  אנחנו נבדוק את זה ונחזיר תשובה

משה גפני: אני רואה שאתה מאוד סומך עלי

ארז אורעד: זה בלתי אפשרי

ארז אורעד:  ביקשתם דרישות, נתתי רשימה, יש כאן ספר טלפונים

ארז אורעד:  בוא נמשיך כך

משה גפני: זה לא לדיון כאן

משה גפני:  אנחנו צריכים לשבת ונראה מה אפשר לעשות

משה גפני:  אני יצאתי מאוד מאוכזב מכל המאמץ שעשינו כלפי בית המשפט וזה לא עזר

משה גפני:  צריך לעשות חשיבה מחדש

ולדימיר בליאק: אבל אנחנו צריכים לעשות את זה

ולדימיר בליאק:  אנחנו צריכים להמשיך בתהליך הזה

משה גפני: אתה לא היית

משה גפני:  בתחילת הישיבה אמרתי שאנחנו צריכים לעשות חשיבה מחדש על כל העניין

ולדימיר בליאק: לכאן או לכאן אבל צריך לפתור את הסוגייה

משה גפני: את המילה לכאן או לכאן לא אמרתי

ולדימיר בליאק: אני אומר לכאן או לכאן

ולדימיר בליאק:  אם אני אגיד לכאן, אתה לא תסכים

ולדימיר בליאק:  לכן אמרתי לכאן או לכאן

משה גפני: מקצועית, אנחנו צריכים לעשות את החשבון באופן אמיתי מה תפקידה של ועדת הכספים בעניין הזה

משה גפני:  יש לך עמדה, אמרת אותה, בינתיים אנחנו נמצאים במקום כזה שזה תלוי בין שמים לארץ

ולדימיר בליאק: בינתיים אנחנו נמצאים במקום שוועדת הכספים היא הלכה למעשה חותמת גומי בתהליך הזה

יונתן מישרקי: זה מה שאמר יושב ראש הוועדה בתחילת הישיבה

משה גפני: נכון

ולדימיר בליאק: אני רק אומר שצריך לחתור לפתרון

משה גפני: לא קם מישהו ואמר שהוא מאשר את כל מה שהאגף במשרד האוצר מביא מבלי להביא את זה לוועדת הכספים

משה גפני:  את כל הרשימה הזאת

משה גפני:  לא קם איזה יועץ משפטי ואמר לא צריך את ועדת הכספים והיא מיותרת

משה גפני:  הוא לא אמר את זה

משה גפני:  זה צריך לבוא לוועדת הכספים

משה גפני:  אנחנו צריכים לאשר את זה

משה גפני:  לכן זה לא לכאן ולא לכאן וצריך לקבל החלטה

משה גפני:  לי יש הצעת חוק בעניין, ל-ולדימיר יש הצעת חוק בעניין

משה גפני:  אלה לא הצעות חוק דומות אבל צריך לקיים את הדיון

משה גפני:  אני בעד הידברות

משה גפני:  זה בסדר פינדרוס, שאני בעד הידברות?     

יצחק פינדרוס: כן

יצחק פינדרוס:  אני כבר בבעיה כאן

ארז אורעד: הרשימה הבאה

משה גפני:   אין רשימה הבאה

ארז אורעד: רצינו להביא את סעיף 61     

משה גפני: יש שם שאלות

טמיר כהן: זה לא על סדר היום

משה גפני: מי בעד אישור מוסדות ציבור לעניין סעיף 46, רשימה מספר 2023-000497 לפקודת מס הכנסה? מי נגד? מי נמנע?     

משה גפני: אושר     

משה גפני: הרשימה אושרה

משה גפני:  תודה רבה

משה גפני:  הישיבה נעולה